'Vermiste' studenteaktivis vergader met Valke | Maroela Media
'Vermiste' studenteaktivis vergader met Valke
Vusi Oldman Mahlangu. Foto: Twitter
Die studenteaktivis Vusi Mahlangu het Dinsdag glo met die Oos-Kaapse tak van die Valke vergader.
Vuyo Mntonintshi, 'n vriend en mede-studenteaktivis, het dié inligting Dinsdagmiddag aan die African News Agency bevestig.
Maroela Media het vroeër berig Mahlangu het verlede week geheimsinnig verdwyn. Hy is die laaste keer gesien toe hy op pad was na 'n vergadering met kontrakwerkers by die Walter Sisulu-universiteit. Mahlangu se vriende het alarm gemaak toe hy die by die vergadering opgedaag het nie.
Mahlangu word geloof vir sy onderhandelings by die Tshwane Universiteit van Tegnologie (TUT) oor kontrakwerkers. Ná gesprekke het die bestuur met 'n proses begin om kontrakwerk uit te faseer en werkers se salarisse te verhoog. Hy is daarna na die Oos-Kaap om soortgelyke gesprekke by die universiteit te voer.